Ittervoort

Ittervoort is e dörp in de Nederlands-Limbörgse gemeinte Leudaal mèt oongeveer 2000 inwoeners (1950 in 2006), aon de Itterbaek, noordoostelek vaan Itter en noordwestelek vaan Toear. Besjermheilege vaan Ittervoort is Sint-Margreet; de parochiekèrk aon häör gewijd stamp oet 1935. Oonder de kern (en vaanajds de gemeinte) Ittervoort valle ouch de naobersjappe Zandjvaort (deils) en De Sjillershei.

Historie
Ittervoort laog in d'n aajdheid aon de weeg vaan Tóngere nao Nimwege. Iewelaank hoort 't bij 't Prinsbisdóm Luik. Tot 1942 waor 't 'n zelfstendege gemeinte, daonao hoort de plaots tot 2007 bij de gemeinte Hunsel.

Historische inwoenertalle
Ittervoort waor ummer 'n klein gemeinte, die neet structureel greujde. Op 't memint vaan oplufting waor in de ganse provincie allein de gemeinte Misj kleinder.
 Jaor  Aontal  Greuj (gans Limbörg) 1830  319Volkstèlling 1830  -- 1840  330Volkstèlling 1840 - Limbörg  +3,4% (+5,6%) 1849  236Volkstèlling 1849 - Hertogdóm Limbörg: gemeintesgewijs indeiling vaan de provincie  -28,5% (+4,3%) 1859  260Volkstèlling 1859 - Plaotseleke indeiling  +10,2% (+4,4%) 1869  269Volkstèlling 1869 - Feiteleke of getèlde bevolking in eder gemeinte vaan 't riek  +3,5% (+4,5%) 1879  249Volkstèlling 1879 - Limbörg: plaotseleke indeiling  -7,4% (+7,0%) Jaor  Aontal  Greuj (gans Limbörg) 1889  228Volkstèlling 1889 - Limbörg  -8,4% (+6,8%) 1899  266Volkstèlling 1899 - Limbörg  +16,7% (+10,2%) 1909  276Volkstèlling 1909 - Plaotseleke indeiling  +3,8% (+17,8%) 1920  281Volkstèlling 1920 - Plaotseleke indeiling  +1,8% (+32,6%) 1930  315  +12,1% (+25,1%)
Opmerking
 In 1843 stoont de gemeinte Ittervoort bij 'n grenscorrectie get land aof aon de Belzje gemeinte Kaesing. Op deze groond woende in 1845 107 lui.

Greun: Gemeinte Ittervoort
Blauw: Provincie Limbörg

Heraldiek
Ittervoort droog gei waope. Wel deeg 't gemeintebestuur in 1896 'n poging e waope aon te vrage, wat ziech es volg zouw laote umsjrieve:

In e veld vaan lazuur (blauw) de H. Margaretha in e kleid vaan goud, hawwend in de linkerhand e kruiske vaan goud, mèt aongeziech en han vaan natuurleke kleur; um häöre kop 'ne gouwe nimbus, ligkend aon heur veuj 'nen draak vaan sinopel en hawwend veur ziech aon e lint vaan keel 't waope vaan 't Land vaan Toear, wat vaan keel (roed) is belaoje mèt e drietoreg kestiel vaan zèlver, geëupend vaan 't veld (dus mèt roej vinstere en poorte), ederen tore getop door e windveendel vaan goud.

D'n Hoege Raod vaan Adel góng akkoord mèt de eleminte meh zaog 't sjèld liever gedeild. Op dat antwoord heet de gemeinteraod neet mie gereageerd, zoetot 't waope noets is aongevraag.Heraldrywiki - Ittervoort

Volkscultuur
Es ein vaan de wienege Nederlands-Limbörgse plaotse heet Ittervoort 'ne vastelaovendsnaom, en wel Puinesjödderslandj. Puinesjödders is de bijnaom vaan de Ittervoorters, meh ouch de naom vaan de plaotseleke vastelaovesvereineging.

Rifferenties

Categorie:Dörper in Nederlands Limburg
Categorie:Leudaal